Ir-Regolament tal-Kummissjoni (KE) Nru 2238/2002
tas-16 ta’ Dicembru 2002
li jemenda r-Regolament (KE) Nru 2799/1999 li jistabbilixxi regoli dettaljati għall-applikazzjoni tar-Regolament (KE) Nru 1255/1999 dwar l-għoti ta’ għajnuna għall-ħalib xkumat u t-trab tal-ħalib xkumat maħsub għall-għalf ta’ l-annimali u l-bejgħ ta’ tali trab ta’ ħalib xkumat
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat ir-Regolament tal-Kunsill (KE) Nru 1255/1999 tas-17 ta’ Mejju 1999 dwar l-organizzazzjoni komuni tas-suq fil-ħalib u l-prodotti tal-ħalib [1], kif l-aħħar emendat mir-Regolament (KE) Nru 509/2002 [2], u b’mod partikolari l-Artikolu 10 tiegħu,
Billi:
(1) Skond l-Artikolu 26 tar-Regolament tal-Kummissjoni (KE) Nru 2799/1999 [3], kif l-aħħar emendat mir-Regolament (KE) Nru 1932/2002 [4], aġenziji ta’ intervent organizzaw stedina miftuħa għal offerti biex it-trab tal-ħalib xkumat jittieħed għall-ħażna qabel l-1 ta’ April 2002.
(2) Minħabba l-kwantità li għadha disponibbli u s-sitwazzjoni tas-suq, dik id-data għandha tkun emendata għall-1 ta’ Mejju 2002.
(3) Il-miżuri maħsuba f’dan ir-Regolament huma skond l-opinjoni tal-Kumitat ta’ Tmexxija għall-Ħalib u l-Prodotti tal-Ħalib,
ADOTTAT DAN IR-REGOLAMENT:
L-Artikolu 1
Fl-Artikolu 26(2) tar-Regolament (KE) Nru 2799/1999, "l-1 ta’ April 2002" huwa hawnhekk sostitwit minn "l-1 ta’ Mejju 2002".
L-Artikolu 2
Dan ir-Regolament għandu jidħol fis-seħħ fis-17 ta’ Diċembru 2002.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussel, fis-16 ta’ Diċembru 2002.